ຮອງນາຍົກລັດຖະມົນຕີ ຮ່ວມງານບຸນເຂົ້າພັນສາທີ່ແຂວງຈຳປາສັກ
ໃນໂອກາດທີ່ ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ ເຄື່ອນໄຫວຢ້ຽມຢາມ ແລະ ເຮັດວຽກທີ່ແຂວງຈຳປາສັກ. ດັ່ງນັ້ນ, ໃນຕອນເຊົ້າຂອງວັນທີ 8 ກໍລະກົດ 2017 ທ່ານຮອງນາຍົກລັດຖະມົນຕີ ພ້ອມດ້ວຍພັນລະຍາ ແລະ ຄະນະນຳຈາກສູນກາງ, ຄະນະພັກ-ຄະນະນຳແຂວງຈຳປາສັກ ກໍ່ໄດ້ເຂົ້າຮ່ວມບຸນເຂົ້າພັນສາປະວໍລະນາ ທີ່ວັດຫຼວງ ເມືອງປາກເຊ ແຂວງຈຳປາສັກ.
ໃນພິທີ, ທ່ານ ສອນໄຊ ສີພັນດອນ ໄດ້ຕາງໜ້າໃຫ້ພຸດທະສາສະນິກະຊົນ ຂຶ້ນໄຕ້ທຽນພັນສາ, ນຳພາສວດມົນໄຫວພຣະ, ຢາດນ້ຳ-ຮັບສິນຮັບພອນ, ຖວາຍສັງຂະທານ ແລະ ໃສ່ບາດແກ່ພຣະສົງພາຍໃນວັດ.
ທີ່ມາ: ຂປລ
© ໂຕະນໍ້າຊາ | tonamcha.com